દુર્ગ: ભારતીય જનતા પાર્ટીના પૂર્વ અધ્યક્ષ અને કેન્દ્રિય પીડબલ્યુડી મંત્રી નિતિન ગડકરીએ કહ્યું કે, પેટ્રોલિયમ મંત્રાલય ઈથેનોલ ફેક્ટરી બનાવી રહી છે, જેની મદદથી ડીઝલ 50 રૂપિયામાં અને પેટ્રોલ માત્ર 55 રૂપિયામાં મળી શકશે. ઉલ્લેખનીય છે કે, દેશભરમાં પેટ્રોલ અને ડીઝલની સતત વધતી કિંમતોને પગલે મોદી સરકારની ભારે ટીકા થઈ રહી છે. સતત વધતા ભાવોને પગલે કોંગ્રેસે સોમવારે ‘ભારત બંધ’નું એલાન પણ આપ્યું હતું.